Ant kalno, ant aukštojo, aug žalia liepelė
Ant kalno, ant aukštojo,
Ant kalno, ant aukštojo,
Aug žalia liepelė,
Ei, o, aug žalia liepelė.

Po tąj liepa, po žaliąja,
Po tąj liepa, po žaliąja,
Stov marga vygelė,
Ei, o, stov marga vygelė.

Toj vygelėj, toj margojoj,
Toj vygelėj, toj margojoj,
Gul jauna mergelė,
Ei, o, gul jauna mergelė.

Priaidamas pačiūčiuosu,
Priaidamas pačiūčiuosu,
Atsitraukdams pabučiuosu,
Ei, o, atsitraukdams pabučiuosu.

– Oi mergele mano,
Oi mergele mano,
Vai, ar būsi mano,
Ei, o, vai, ar būsi mano?

Užčiūčiuota užbučiuota,
Užčiūčiuota užbučiuota,
Kitam šelmiui teko,
Ei, o, kitam šelmiui teko.

– Už tai ji tau ir neteko,
Už tai ji tau ir neteko,
Kad tu skrybėliuotas,
Ei, o, kad tu skrybėliuotas.

– Vakar buvau skrybėliuotas,
Vakar buvau skrybėliuotas,
Šiandien – kepuruotas,
Ei, o, šiandien – kepuruotas.

– Už tai ji tau ir neteko,
Už tai ji tau ir neteko,
Kad tu vyžinuotas,
Ei, o, kad tu vyžinuotas.

– Vakar buvau vyžinuotas,
Vakar buvau vyžinuotas,
Šiandien – čebatuotas,
Ei, o, šiandien – čebatuotas.

Gaspadinė ain in svirną,
Gaspadinė ain in svirną –
Ir višteliai paskui,
Ei, o, ir višteliai paskui.

Gaspadinė supykusi,
Gaspadinė supykusi
Kviečių saują bėrė,
Ei, o, kviečių saują bėrė.

Ir berdama teip kalbėjo,
Ir berdama teip kalbėjo:
– Kad visi užspringtų,
Ei, o, kad visi užspringtų!

Vištytėliai gudrūs buvo,
Vištytėliai gudrūs buvo –
Po grūdą surinko,
Ei, o, po grūdą surinko.

Ir surinkę surankioję,
Ir surinkę surankioję
Po sparnais sulindo,
Ei, o, po sparnais sulindo.

Lietuvių liaudies dainos